   
ԱՄՓՈՓԱԹԵՐԹ

««ԻՆՏԵՐՆԵՏ» ՏԵՂԵԿԱՏՎԱԿԱՆ-ՀԵՌԱՀԱՂՈՐԴԱԿՑԱԿԱՆ ՑԱՆՑՈՒՄ ՄՏԱՎՈՐ ՍԵՓԱԿԱՆՈՒԹՅԱՆ ՕԲՅԵԿՏՆԵՐԻ ՆԿԱՏՄԱՄԲ ԻՐԱՎՈՒՆՔՆԵՐԻ ԽԱԽՏՈՒՄՆԵՐԻ ԴԵՄ ՊԱՅՔԱՐԻ ՀԱՄԱՁԱՅՆԵՑՎԱԾ ՄՈՏԵՑՈՒՄՆԵՐԻ ՄԱՍԻՆ» ՀԱՄԱՁԱՅՆԱԳՐԻ ԿՆՔՄԱՆ ՎԵՐԱԲԵՐՅԱԼ
       
	1. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՏԱՔԻՆ ԳՈՐԾԵՐԻ ՆԱԽԱՐԱՐՈՒԹՅՈՒՆ
	15.05.2026 թ.

	
	№  1111/25253-26

	Առաջնորդվելով «Միջազգային պայմանագրերի մասին» ՀՀ օրենքի 5-րդ հոդվածի դրույթներով՝ կից ներկայացնում ենք «Ինտերնետ» տեղեկատվական-հեռահաղորդակցական ցանցում մտավոր սեփականության օբյեկտների նկատմամբ իրավունքների խախտումների դեմ պայքարի համաձայնեցված մոտեցումների մասին» համաձայնագրի ստորագրման արտաքին քաղաքական նպատակահարմարության և Հայաստանի Հանրապետության վարած արտաքին քաղաքականությանը և ստանձնած միջազգային պարտավորություններին դրա համապատասխանության մասին ՀՀ ԱԳ նախարարության եզրակացությունը:

Եզրակացություն

«Ինտերնետ» տեղեկատվական-հեռահաղորդակցական ցանցում մտավոր սեփականության օբյեկտների նկատմամբ իրավունքների խախտումների դեմ պայքարի համաձայնեցված մոտեցումների մասին» համաձայնագրի ստորագրման արտաքին քաղաքական նպատակահարմարության և Հայաստանի Հանրապետության վարած արտաքին քաղաքականությանը և ստանձնած միջազգային պարտավորություններին դրա համապատասխանության մասին


«Ինտերնետ» տեղեկատվական-հեռահաղորդակցական ցանցում մտավոր սեփականության օբյեկտների նկատմամբ իրավունքների խախտումների դեմ պայքարի համաձայնեցված մոտեցումների մասին» համաձայնագրի նախագիծը (այսուհետ՝ Համաձայնագիր) հավանության է արժանացել Եվրասիական տնտեսական հանձնաժողովի Խորհրդի՝ 2026թ. փետրվարի 24-ի թիվ 9 կարգադրությամբ։
Համաձայնագիրը կարգավորում է ինտերնետ ցանցում մտավոր սեփականության օբյեկտների նկատմամբ իրավունքների խախտումների կանխարգելման գործում մեխանիզմների ստեղծման ուղղությամբ Եվրասիական տնտեսական միության անդամ-պետությունների միջև համագործակցությունը: 
Համաձայնագրի կնքումը կնպաստի ինտերնետ տեղեկատվական- հեռահաղորդակցական ցանցում մտավոր սեփականության օբյեկտների իրավատերերի շահերի պաշտպանության ապահովմանը:
Բացի այդ, Համաձայնագրի կնքումը հնարավորություն կտա միավորել Համաձայնագրի կողմերի ներուժը ինտերնետ տեղեկատվական-հեռահաղորդակցական ցանցում մտավոր սեփականության օբյեկտների նկատմամբ իրավունքների պաշտպանության ուղղությամբ՝ սահմանելով խնդիրների լուծման համաձայնեցված և փոխադարձաբար ընդունելի մոտեցումներ: 
Հաշվի առնելով վերոգրյալը և ղեկավարվելով «Միջազգային պայմանագրերի մասին» ՀՀ օրենքի 5-րդ հոդվածի դրույթներով՝ ՀՀ արտաքին գործերի նախարարությունը արտաքին քաղաքական նպատակահարմարության և Հայաստանի Հանրապետության վարած արտաքին քաղաքականությանը և ստանձնած միջազգային պարտավորություններին դրա համապատասխանության տեսանկյունից նպատակահարմար է համարում «Ինտերնետ» տեղեկատվական-հեռահաղորդակցական ցանցում մտավոր սեփականության օբյեկտների նկատմամբ իրավունքների խախտումների դեմ պայքարի համաձայնեցված մոտեցումների մասին» համաձայնագրի ստորագրումը:
Այնուամենայնիվ, փաստաթղթի կիրառելիության և գործնական նշանակության հարցի որոշումը վերապահված է ՀՀ պետական կառավարման իրավասու մարմնին:

	 
	
Ընդունվել է ի գիտություն:

	
2. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆ
	10.07.2026 թ.

	
	№    /14.2.4/35723-2026

	ՆԱԽԱՐԱՐՈՒԹՅԱՆ 
ԵԶՐԱԿԱՑՈՒԹՅՈՒՆԸ 

««ԻՆՏԵՐՆԵՏ» ՏԵՂԵԿԱՏՎԱԿԱՆ-ՀԵՌԱՀԱՂՈՐԴԱԿՑԱԿԱՆ ՑԱՆՑՈՒՄ ՄՏԱՎՈՐ ՍԵՓԱԿԱՆՈՒԹՅԱՆ ՕԲՅԵԿՏՆԵՐԻ ՆԿԱՏՄԱՄԲ ԻՐԱՎՈՒՆՔՆԵՐԻ ԽԱԽՏՈՒՄՆԵՐԻ ԴԵՄ ՊԱՅՔԱՐԻ ՀԱՄԱՁԱՅՆԵՑՎԱԾ ՄՈՏԵՑՈՒՄՆԵՐԻ ՄԱՍԻՆ» ՀԱՄԱՁԱՅՆԱԳՐԻ ՆԱԽԱԳԾՈՒՄ (ԱՅՍՈՒՀԵՏ՝ ՆԱԽԱԳԻԾ) ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻՆ ՀԱԿԱՍՈՂ, ՕՐԵՆՔԻ ՓՈՓՈԽՈՒԹՅՈՒՆ ԿԱՄ ՆՈՐ ՕՐԵՆՔԻ ԸՆԴՈՒՆՈՒՄ ՆԱԽԱՏԵՍՈՂ ՆՈՐՄԵՐԻ, ԻՆՉՊԵՍ ՆԱԵՎ ՆԱԽԱԳԻԾԸ ՎԱՎԵՐԱՑՄԱՆ ԵՆԹԱԿԱ ԴԱՐՁՆՈՂ ՀԻՄՔԵՐԻ ԱՌԿԱՅՈՒԹՅԱՆ ՄԱՍԻՆ

Նախագիծը չի պարունակում Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր:
Միաժամանակ հայտնում եմ, որ Հայաստանի Հանրապետության համար                        ֆինանսական կամ գույքային պարտավորություններ նախատեսելու դեպքում Նախագիծը ենթակա կլինի վավերացման ՀՀ Սահմանադրության 116-րդ հոդվածի
1-ին մասի 4-րդ և «Միջազգային պայմանագրերի մասին» օրենքի 10-րդ
հոդվածի 2-րդ մասի 4-րդ կետերով:

	
	


Ընդունվել է ի գիտություն:

	
3. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ

	20.05.2026 թ

	
	№ 04/5-2/13256-2026

	«Միջազգային պայմանագրերի մասին» ՀՀ օրենքի 5-րդ հոդվածի 4-րդ մասի համաձայն` կից տրամադրում ենք «Ինտերնետ» տեղեկատվական-հեռահաղորդակցական ցանցում մտավոր սեփականության օբյեկտների նկատմամբ իրավունքների խախտումների դեմ պայքարի համաձայնեցված մոտեցումների մասին» համաձայնագրի նախագծի վերաբերյալ ՀՀ ֆինանսների նախարարության եզրակացությունը:

Ե Զ Ր Ա Կ Ա Ց ՈՒ Թ Յ ՈՒ Ն

«Ինտերնետ» տեղեկատվական-հեռահաղորդակցական ցանցում մտավոր սեփականության օբյեկտների նկատմամբ իրավունքների խախտումների դեմ պայքարի համաձայնեցված մոտեցումների մասին» համաձայնագրի նախագծում Հայաստանի Հանրապետության համար ֆինանսական պարտավորություններ նախատեսող դրույթների առկայության մասին   

«Ինտերնետ» տեղեկատվական-հեռահաղորդակցական ցանցում մտավոր սեփականության օբյեկտների նկատմամբ իրավունքների խախտումների դեմ պայքարի համաձայնեցված մոտեցումների մասին» համաձայնագրի նախագծում Հայաստանի Հանրապետության համար ֆինանսական պարտավորություններ նախատեսող՝ եկամուտների նվազեցման կամ ծախսերի ավելացման հանգեցնող դրույթներ առկա չեն:

	 
	


Ընդունվել է ի գիտություն:


	
4. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ և ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅՈՒՆ
	14.05.2026թ.

	
	№ ԴԽ//18362-2026

	Հայտնում ենք, որ ««Ինտերնետ» տեղեկատվական-հեռահաղորդակցական ցանցում մտավոր սեփականության օբյեկտների նկատմամբ իրավունքների խախտումների դեմ պայքարի համաձայնեցված մոտեցումների մասին» համաձայնագրի նախագծով «Պետական գույքի կառավարման մասին» օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։

	 
	
Ընդունվել է ի գիտություն:


	
5. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԵՐՔԻՆ ԳՈՐԾԵՐԻ ՆԱԽԱՐԱՐՈՒԹՅՈՒՆ
	19.05.2026թ.

	
	№ 41/9/145153-26

	          Ի պատասխան Ձեր՝ սույն թվականի մայիսի 11-ի թիվ 09.27.29/11676-2026 գրության, հայտնում եմ, որ ««Ինտերնետ» տեղեկատվական-հեռահաղորդակցական ցանցում մտավոր սեփականության օբյեկտների նկատմամբ իրավունքների խախտումների դեմ պայքարի համաձայնեցված մոտեցումների մասին» համաձայնագրի նախագիծն ուսումնասիրվել է ՀՀ ՆԳ նախարարությունում, որի վերաբերյալ առարկություններ և առաջարկություններ չկան։
	 
	
Ընդունվել է ի գիտություն:


	
6. ԱԶԳԱՅԻՆ ԱՆՎՏԱՆԳՈՒԹՅԱՆ ԾԱՌԱՅՈՒԹՅՈՒՆ
	20.05.2026թ.

	
	№ 11/730

	««Ինտերնետ» տեղեկատվական-հեռահաղորդակցական ցանցում մտավոր սեփականության օբյեկտների նկատմամբ իրավունքների խախտումների դեմ պայքարի համաձայնեցված մոտեցումների մասին» համաձայնագրի նախագծի կապակցությամբ առաջարկություններ չկան։
	 
	
Ընդունվել է ի գիտություն:

	7. ԲԱՐՁՐ ՏԵԽՆՈԼՈԳԻԱԿԱՆ
ԱՐԴՅՈՒՆԱԲԵՐՈՒԹՅԱՆ ՆԱԽԱՐԱՐՈՒԹՅՈՒՆ

	19.05.2026թ.

	
	№ 01/15.2/3465-2026

	Ի պատասխան 2026 թվականի մայիսի 11-ի Ձեր թիվ 01/11676-2026 գրության՝ Եվրասիական տնտեսական հանձնաժողովի խորհրդի կարգադրության 1-ին կետով հաստատվող՝ ««Ինտերնետ» տեղեկատվական-հեռահաղորդակցական ցանցում մտավոր սեփականության օբյեկտների նկատմամբ իրավունքների խախտումների դեմ պայքարի համաձայնեցված մոտեցումների մասին» համաձայնագրի նախագծի (այսուհետ՝ Համաձայնագիր) վերաբերյալ տեղեկացնում եմ հետևյալը՝
1. Համաձայնագրի 1-ին հոդվածի 2-րդ պարբերությամբ սահմանվում է, որ որոշ հեղինակային իրավունքի օբյեկտներ (էլեկտրոնային հաշվիչ մեքենաների համար ծրագրերը, տվյալների բազաները, լուսանկարչական ստեղծագործությունները և լուսանկարչությանը նման եղանակներով ստացված ստեղծագործությունները) դուրս են բերվում Համաձայնագրի պարտադիր կիրառման շրջանակից՝ միաժամանակ, նույն հոդվածի 3-րդ պարբերությամբ նախատեսելով, որ անդամ պետությունները կարող են Համաձայնագրի դրույթները կիրառել նաև այդ և այլ օբյեկտների նկատմամբ։ Նման կարգավորումը, ըստ էության, նախատեսում է դիսպոզիտիվ մոտեցում Համաձայնագրի կիրառման շրջանակի նկատմամբ, ինչը կարող է հանգեցնել անդամ պետություններում դրա ոչ միատեսակ կիրառման և, որպես հետևանք, թուլացնել Համաձայնագրով նախատեսված համաձայնեցված մոտեցումների ապահովումը։
Միաժամանակ, հաշվի առնելով, որ «Հեղինակային իրավունքի և հարակից իրավունքների մասին» օրենքի 3-րդ հոդվածի համաձայն՝ համակարգչային ծրագրերը, տվյալների բազաները, ինչպես նաև լուսանկարչական և լուսանկարչությանը նման եղանակներով ստեղծված ստեղծագործությունները համարվում են հեղինակային իրավունքի օբյեկտներ, ապա վերջիններս պարտադիր կարգավորումից բացառումը լրացուցիչ հիմնավորման կարիք ունի։ Մինչդեռ, Համաձայնագրին կից ներկայացված տեղեկանք-հիմնավորումը (այսուհետ՝ Հիմնավորում) չի բացահայտում նշված օբյեկտների պարտադիր կարգավորումից բացառման անհրաժեշտության իրավական կամ գործնական հիմնավորումը։
Հաշվի առնելով վերոգրյալը՝ առաջարկում եմ Հիմնավորմամբ հստակեցնել նման տարբերակված իրավակարգավորումը կամ սահմանել առավել միասնական մոտեցում Համաձայնագրի կիրառման շրջանակի վերաբերյալ՝ ապահովելով դրա հստակությունն ու կանխատեսելիությունը։

	 
	

Ընդունվել է:
Համաձայնագրին կից ներկայացված տեղեկանք-հիմնավորումը լրացվել է համապատասխան ձևակերպմամբ՝ բացահայտելով նշված օբյեկտների պարտադիր կարգավորումից բացառման իրավական և գործնական հիմնավորումները։

	2. Համաձայնագրի 2-րդ հոդվածի 3-րդ՝ տեղեկատվական ռեսուրս հասկացության սահմանման մեջ «աուդիովիզուալ» բառն առաջարկում եմ փոխարինել «տեսալսողական» բառով:

	
	Ընդունվել է:
Կատարվել է համապատասխան փոփոխությունը: 

	3. Նկատի ունենալով, որ Համաձայնագրի 1-ին հոդվածի 2-րդ պարբերությամբ նախատեսվում է բացառություն՝ հեղինակային և (կամ) հարակից իրավունքների օբյեկտների որոշ տեսակների նկատմամբ, մասնավորապես՝ էլեկտրոնային հաշվիչ մեքենաների համար ծրագրերի, տվյալների բազաների, լուսանկարչական ստեղծագործությունների և լուսանկարչությանը նման եղանակներով ստացված ստեղծագործությունների մասով՝ առաջարկում եմ Համաձայնագրի 3-րդ հոդվածի 2-րդ պարբերությունում «մտավոր սեփականության օբյեկտների» բառերը փոխարինել «սույն համաձայնագրով նախատեսված մտավոր սեփականության օբյեկտների (այսուհետ՝ մտավոր սեփականության օբյեկտներ)» բառերով: Առաջարկվող փոփոխությունը թույլ կտա հստակեցնել Համաձայնագրի կարգավորման առարկայի շրջանակը և ապահովել «մտավոր սեփականության օբյեկտներ» եզրույթի միասնական և միանշանակ կիրառումը Համաձայնագրի ամբողջ տեքստում՝ հաշվի առնելով 1-ին հոդվածով սահմանված բացառությունները։
	
	Չի ընդունվել։ 
Համաձայնագրի 1-ին հոդվածով արդեն հստակ սահմանված է Համաձայնագրի կիրառման շրջանակը, ներառյալ՝ այն մտավոր սեփականության օբյեկտները, որոնց նկատմամբ այն տարածվում է, ինչպես նաև նախատեսված բացառությունները։ Հետևաբար, «մտավոր սեփականության օբյեկտներ» եզրույթը Համաձայնագրի ամբողջ տեքստում ենթակա է մեկնաբանման 1-ին հոդվածով սահմանված կարգավորման շրջանակում, և լրացուցիչ հստակեցման անհրաժեշտություն առկա չէ։

	4. Միաժամանակ, Համաձայնագրի 8-րդ հոդվածով նախատեսվում է, որ Համաձայնագրի մեկնաբանման և (կամ) կիրառման հետ կապված վեճերը կարգավորվում են 2014 թվականի մայիսի 29-ի «Եվրասիական տնտեսական միության մասին» պայմանագրով (այսուհետ՝ Պայմանագիր) սահմանված կարգով: Պայմանագրի 2-րդ հոդվածով սահմանված է բովանդակային տարբեր իմաստներով «քաղաքականություն» եզրույթի տարանջատում՝
1) Միասնական քաղաքականություն՝ անդամ պետությունների կողմից սահմանված՝ Պայմանագրով նախատեսված ոլորտներում իրականացվող քաղաքականություն, որը ենթադրում է անդամ պետությունների կողմից միասնականացված իրավական կարգավորում, այդ թվում՝ Միության մարմինների՝ իրենց լիազորությունների շրջանակներում կայացված որոշումների հիման վրա,
2)  Համակարգված քաղաքականություն՝ քաղաքականություն, որը ենթադրում է անդամ պետությունների համագործակցություն Միության մարմինների շրջանակներում հավանության արժանացած ընդհանուր մոտեցումների հիման վրա, որոնք անհրաժեշտ են Միության՝ սույն Պայմանագրով նախատեսված նպատակներն իրագործելու համար,
3) Համաձայնեցված քաղաքականություն՝ տարբեր ոլորտներում անդամ պետությունների կողմից իրականացվող քաղաքականություն, որը ենթադրում է իրավական կարգավորման այն չափով ներդաշնակեցում, այդ թվում՝ Միության մարմինների որոշումների հիման վրա, որն անհրաժեշտ է Միության՝ սույն Պայմանագրով նախատեսված նպատակներն իրագործելու համար:
Այսպիսով, հաշվի առնելով վերոգրյալ, ինչպես նաև իրավական անորոշություններից խուսափելու նպատակով՝ առաջարկում եմ Համաձայնագրի 3-րդ հոդվածի 4-րդ պարբերությունում հստակեցնել, թե տվյալ դեպքում խոսքը որ տեսակի քաղաքականության մասին է, որը Համաձայնագրով նախատեսված միջոցներն իրագործելիս անդամ պետությունները հիմք են ընդունում որպես սկզբունք: 

	
	Չի ընդունվել։ 
Համաձայնագրի 3-րդ հոդվածի 4-րդ պարբերությունում «քաղաքականություն» եզրույթն օգտագործվում է ընդհանուր իմաստով՝ որպես անդամ պետությունների գործունեության սկզբունք, և չի վերաբերում «Եվրասիական տնտեսական միության մասին» 2014 թվականի մայիսի 29-ի պայմանագրի 2-րդ հոդվածով սահմանված քաղաքականության առանձին տեսակներին։ Հետևաբար, լրացուցիչ հստակեցման անհրաժեշտություն չի առաջանում։

	5. Նպատակահարմար է Համաձայնագրում նախատեսել կարգավորում, որի համաձայն՝ Համաձայնագրի մեկնաբանման հետ կապված տարաձայնություններ առաջանալիս կկիրառվի ռուսերենով կազմված տեքստը։

	
	Չի ընդունվել։ 
Համաձայնագրի վերջնական դրույթներով արդեն սահմանված է, որ Համաձայնագիրը կատարվում է մեկ բնօրինակից՝ ռուսերենով։ Հետևաբար, Համաձայնագրի մեկնաբանության հիմքում ընկած է ռուսերեն բնօրինակը, և այդ վերաբերյալ լրացուցիչ կարգավորման անհրաժեշտություն առկա չէ։

	8.  ՇՈՒԿԱՅԻ ՎԵՐԱՀՍԿՈՂՈՒԹՅԱՆ ՏԵՍՉԱԿԱՆ ՄԱՐՄԻՆ

	14.05.2026թ.

	
	№ 01//1024-2026

	Ի պատասխան Ձեր N 01/11676-2026 գրության՝ հայտնում եմ, որ ««Ինտերնետ» տեղեկատվական-հեռահաղորդակցական ցանցում մտավոր սեփականության օբյեկտների նկատմամբ իրավունքների խախտումների դեմ պայքարի համաձայնեցված մոտեցումների մասին» համաձայնագրի նախագծի վերաբերյալ Հայաստանի Հանրապետության շուկայի վերահսկողության տեսչական մարմինն առաջարկություններ և դիտողություններ չունի։

	 
	
Ընդունվել է ի գիտություն:



